OzLabs/hebrew-wiki-articles huggingface dataset:
סיטלן פונה

250px
סיטלן פונה (בטוקי פונה: sitelen pona) היא מערכת כתב מתוכננת הירוגליפית, אשר משומשת ונכתבת אך ורק בשפה טוקי פונה. סיטלן פונה יכולה להיכתב משמאל לימין כמו בכתב לטיני ולמעלה למטה, כמו בכתב מונגולי. מערכת הכתב פותחה על ידי הבלשנית הקנדית סוניה לאנג, עם השראה מהברות הילידים הקנדיים<ref></ref>. בסיטלן פונה ישנם כ-120 לוגוגרמות, וכל לוגוגרמה עצמאית משמשת עבור מילה יחידה. במקרה של זוג מילים בעל משמעות יחידה, לדוגמה: jan sona - מדען, חכם, מלומד, את הלוגוגרמות של jan (איש) ו-sona (חוכמה) ניתן לאחד לכדי לוגוגרמה יחידה מוסכמת.

==אטימולוגיה==
משמעות המילה "סיטלן פונה" בטוקי פונה היא: "כתב טוב". sitelen משמעותה: כתב, תמונה, ציור - כל דבר אשר נועד להעביר מסר. pona משמעותה: טוב, חיוביות, נהדר - כל דבר בעל השפעה חיובית.

==שימוש בכתב==
250px
250px
המערכת "סיטלן פונה" פורסמה לראשונה ב-2001, לצד פרסום השפה "טוקי פונה". לכל אחת ממילות השפה "טוקי פונה" ישנה לוגוגרמה המתאימה לה.

טוקי פונה יכולה להיכתב בכל מערכת כתב. עם זאת, בדרך כלל דוברי השפה אשר רוצים לכתוב אותה, משתמשים לרוב באלפבית הלטיני. על מנת שהשפה תהייה ייחודית, מערכת הכתב סיטלן פונה פותחה בדיוק בעבור מטרה זו. הסמל של השפה טוקי פונה עצמה נכתב בסיטלן פונה, עם הלוגוגרמה של "פונה" (pona, שפה) שנכתב בתוך הלוגוגרמה של "טוקי" (toki, "שפה"). חלק מהלוגוגרמות אף דומות לפעולות או למושגים שאותן הן מייצגות. למשל, המילה "לצוד" (אַלַסַה, alasa) מיוצגת על ידי לוגוגרמה של קשת ציד, והמילה "ירח" (מוּן, mun) מיוצגת על ידי לוגוגרמה של הסהר. מצד שני, ישנן לוגוגרמות שצורתן אינה ברורה והן אינן מדמות את הפעולה או המושג שאותן הן מייצגות.

מספר הלוגוגרמות בסיטלן פונה מוגבל. בשל כך, על מנת לכתוב שמות פרטיים במערכת הזו, יש לצייר מעין מלבן ולכתוב בו לוגוגרמות עבור כל תנועה או עיצור בשם הפרטי. כל לוגוגרמה הנכתבת עבור תנועה או עיצור מסוים מייצגת מילה, המתחילה אף היא באותה תנועה או עיצור.

==מערכות כתב אחרות==

=== סיטלן סיטלן ===
ב-2012 יצר ג'ונתן גייבל מערכת כתב חדשה לטוקי פונה, בשם "סיטלן סיטלן", אשר המושפעה מכתב המאיה . לוגוגרמות הסיטלן סיטלן הן מורכבות ובעלות קווים רבים. הן אינן דומות כלל למשמעויות המילים שאותן הן מיוצגות, כפי שלוגוגרמות הסיטלן פונה דומות למשמעויותיהן של מילים אלה בחלקן.

לוגוגרמות הסיטלן סיטלן נכתבות משמאל לימין, כמו בסיטלן פונה. אך ברגע שנעשה שימוש במילת יחס, כל המילים שלאחר מילות היחס נכתבות במסגרת ייחודית למילת היחס.

=== סיטלן אמוסי ===
ב-2019 יאן סווי כתב מערכת לטוקי פונה המשתמשת באמוג'ים לכתיבת המילים בשפה הנקראת "סיטלן אמוסי"<ref></ref> (בטוקי פונה: sitelen Emosi). המערכת נוצרה ככל הנראה כדי לדרבן כתיבה במערכת הסמלים של טוקי פונה באופן תדיר יותר בגלל חוסר שימוש בסמלי טוקי פונה במערכות מחשב, שכן יוניקוד עוד לא הפכו את מערכת הסיטלן פונה לתוויות.

==קישורים חיצוניים==

==הערות שוליים==

קטגוריה:טוקי פונה
קטגוריה:כתב
יחסי ברזיל–סינגפור

ראש ממשלת סינגפור [[לי שיינלונג (מימין) נפגש עם נשיא ברזיל ז'איר בולסונרו בשולי פסגת G-20 באוסקה שביפן, 2019]]
יחסי ברזיל–סינגפור הם היחסים הדו-צדדיים בין ברזיל לסינגפור.

== היסטוריה ==
היחסים בין המדינות החלו בשנת 1889. בשנת 1935 הפך סמואל אריק טרוויס לקונסול הראשון של ברזיל בסינגפור, ובשנת 1949 מונה לקונסול הכבוד הראשון של ברזיל. בשנת 1951 שקלה ממשלת ברזיל לפתוח נתיב של ספינות משא לסינגפור, ובאותה שנה ברזילאים שנמלטו משלטון הרפובליקה העממית של סין חזרו מסין דרך סינגפור. לאחר מכן ביקרה ספינת ההדרכה הברזילאית אדמירל סלדאנה בסינגפור במהלך מסעה הראשון בעולם בשנת 1952, והפכה לספינת ההכשרה הימית הראשונה של ברזיל שביקרה במימי סינגפור.

ב-14 באוקטובר 1965 הכירה ברזיל בעצמאות סינגפור והפכה למדינה הראשונה באמריקה הלטינית שהכירה בעצמאות סינגפור. בשנת 1957 כוננה ברזיל יחסים דיפלומטיים עם סינגפור. בשנת 1979 הוקמה שגרירות ברזיל בסינגפור, ואילו שגרירות סינגפור בברזיל נחנכה בשנת 2013 על ידי שר החוץ של סינגפור, שאנמוגן. השגרירות היא השגרירות הראשונה של סינגפור באמריקה הלטינית והסוכנות הזרה היחידה של סינגפור באמריקה הלטינית. בשנה שלאחר מכן, נשיאת ברזיל דילמה רוסף, שנסעה לבריסביין שבאוסטרליה כדי להשתתף בפסגת ה-G20 שהתה בסינגפור, והפכה לנשיא ברזיל הראשון שביקר בסינגפור.

== יחסים כלכליים ==
על פי הנתונים באתר המרכז לחקר מורכבות כלכלית, בין השנים 1995–1999, היצוא של סינגפור לברזיל היה במגמת ירידה, מכ-600 מיליון דולר בשנת 1995 לכ-200 מיליון דולר בשנת 1999. משנת 2000 עד 2004, ערך היצוא נותר ברמה של כ-400 מיליון דולר; לאחר מכן ערך הייצוא החל להשתנות, ורשם שיא חדש של 2.2 מיליארד דולר בשנת 2005. סינגפור מייצאת בעיקר מכונות לברזיל, ושיעור מוצרי הנפט והכימיה המזוקקים בייצוא גדל גם מאז 2007 ו-2009.

בין השנים 1995–2001, הייצוא של ברזיל לסינגפור היה פחות מ-500 מיליון דולר; בשנת 2002 היצוא עלה לראשונה על 500 מיליון דולר. אף על פי שצנח בשנת 2003, הוא עלה לכ-500 מיליון דולר בשנה שלאחר מכן. בין 2004 ל-2008 ערך הייצוא בדרך כלל הראה מגמת עלייה ואז ערך הייצוא החל להשתנות, אך בשנת 2013 הוא רשם שיא חדש של 3 מיליארד דולר. ברזיל מייצאת בעיקר נפט מזוקק וספינות לסינגפור.

בספטמבר 2005 חתמה הסוכנות הבינלאומית לפיתוח ארגונים בסינגפור על מזכר הבנות עם הסוכנות לקידום השקעות יצוא בברזיל, אשר חודשה בשנת 2008. שני הארגונים קיימו גם סמינרים ופרויקטים לחיזוק שיתוף הפעולה בין חברות משתי המדינות בתחום מוצרי נדל"ן, טכנולוגיית מידע ותקשורת ושירותי שדה תעופה.

בשנת 2014, סינגפור וברזיל חתמו על הסכם אווירי ומשלוח בינלאומי כדי למנוע כפל מס.

== נציגויות דיפלומטיות ==
* סינגפור מחזיקה בברזיל שגרירות בברזיליה.
* ברזיל מחזיקה שגרירות בסינגפור.

==קישורים חיצוניים==

== הערות שוליים ==
יחסי ארגנטינה–סינגפור

[[נשיא ארגנטינה מאוריסיו מאקרי (מימין) יחד עם ראש ממשלת סינגפור לי שיינלונג בשולי פסגת G-20 בבואנוס איירס, 2018]]
יחסי ארגנטינה–סינגפור הם היחסים הדו-צדדיים בין ארגנטינה לסינגפור.

== היסטוריה ==
שתי המדינות כוננו יחסים דיפלומטיים בשנת 1974.

ב-2018, לאחר ביקור בווייטנאם במסגרת המסע לאזור דרום-מזרח אסיה, הגיע שר החוץ הארגנטינאי חורחה פאוריה לסינגפור, שם נפגש עם ראש הממשלה לי שיינלונג ודן בכמה נושאים הקשורים למערכת היחסים הבילטרלית הפוליטית-כלכלית. פאוריה נפגש גם עם מקבילתו הסינגפורי, ויוויאן בלקרישנן, איתה התייחס לנושאים המרכזיים בסדר היום הדו-צדדי והעולמי ודן עימה על תיקון ההסכם לשירותים אווירי משנת 1997, מה שיאפשר כעת קישורי אוויר טובים יותר בין שתי המדינות ובכך יביא יתרונות בתחום טיולי העסקים והתיירות.

== נציגויות דיפלומטיות ==
* סינגפור אינה מיוצגת בארגנטינה לא בדרג השגרירות ולא בדרג הקונסוליה
* ארגנטינה מחזיקה שגרירות בסינגפור.

==קישורים חיצוניים==

== הערות שוליים ==
טובי רומיאו

טוביאס ואס (בגרמנית: Tobias Waß; נולד ב-8 בנובמבר 2000), המוכר בשם הבמה טובי רומיאו (באנגלית: Toby Romeo), הוא תקליטן ומפיק מוזיקלי אוסטרי. הוא ידוע בשל יצירת הרמיקסים לסינגלים של התקליטן הגרמני, פליקס ין. כתקליטן, הוא מנגן בקביעות בפסטיבלי מוזיקה גדולים באוסטריה ובגרמניה, וביניהם הפסטיבל Electric Love והפסטיבל Parookaville .

== קריירה ==
ואס גדל במשפחה מוזיקלית. בילדותו, הוא למד לנגן בפסנתר ובגיטרה חשמלית. הוא היה בלהקה בזמן שלמד בבית הספר היסודי. לאחר שתקליטן ריגש אותו באירוע בעיר הולדתו, הוא החל לתקלט. כשהיה בן 13, הוא התחיל להופיע תחת השם טובי רומיאו. הוא גם זכה במספר תחרויות די ג'יי בשם טובי רומיאו וניגן בפסטיבל Donauinselfest .<ref></ref> לאחר מכן, הוא התחיל להופיע באירועים אחרים באוסטריה, בין היתר בפסטיבל Electric Love .

ב-2015, הוא הוציא את הסינגל "Energy".

ב-24 באפריל 2016, הוא התארח בגרסת הרמיקס של Trap Nation לסינגל "" של לוקאס גרהאם. נכון ליולי 2021, גרסת הרמיקס נצפתה למעלה מ-86 מיליון פעמים ביוטיוב.

ב-2017, הוא הוציא את הסינגל "Whatever It Takes".

ב-2018, הוא הוציא את הסינגל "How Do You Feel".

ב-2018, הוא הופיע ביחד עם פליקס ין באיטליה. מאוחר יותר, פליקס ין נהיה למנטור של טובי רומיאו, והם התחילו לעבוד יחד.

ב-2019, הוא הוציא גרסת רמיקס לסינגל "All The Lies" של אלוק, פליקס ין ו-The Vamps. נכון ליולי 2021, גרסת הרמיקס הושמעה למעלה מ-9 מיליון פעמים בספוטיפיי.

ב-2020, הוא הוציא גרסת רמיקס לסינגל "Sicko" של פליקס ין, בהשתתפות גאשי ו-FAANGS . באותה השנה, הוצא הוציא גרסת רמיקס לסינגל "Alone, Pt. II" של אלן ווקר ואווה מקס. בהמשך השנה, הוא היה אחד מהמפיקים של גרסת הרמיקס של פליקס ין לסינגל "Some Say" של ניאה.

ב-20 בנובמבר 2020, הוא פרסם גרסת רמיקס לסינגל "No Therapy" של פליקס ין, בהשתתפות ניאה וברין כריסטופר.

ב-22 בינואר 2021, הוא התארח עם פאולהאבר בסינגל "Where the Lights Are Low" של פליקס ין. הסינגל הגיע, בשיאו, למקום ה-33 בגרמניה, ולמקום ה-40 באוסטריה. נכון ליולי 2021, הסינגל הושמע למעלה מ-55 מיליון פעמים בספוטיפיי.

ב-17 ביוני 2021, הוא הוציא גרסת רמיקס לסינגל "Bed" של ג'ואל קורי, ריי ודייוויד גטה.

ב-2 ביולי 2021, הוא הוציא, בשיתוף פעולה עם דיבי, את הסינגל "Oh Lord".

== קישורים חיצוניים ==

== הערות שוליים ==

קטגוריה:תקליטנים
קטגוריה:מוזיקאים אוסטרים
קטגוריה:רמיקסרים
קטגוריה:מפיקים מוזיקליים אוסטרים
קטגוריה:אמנים הידועים בשם במה
קטגוריה:ילידי 2000
דובינה

דובינה (בבלארוסית: Дубіна; בפולנית: Dubinowo) הוא כפר קטן במחוז משנה ברסלב במחוז ויטבסק שבצפון בלארוס, 2.5 ק"מ מצפון-מערב לאגם שאראנץ . ראשית היישוב במקום במושבה יהודית חקלאית שהוקמה על אדמות מדינה בתקופת האימפריה הרוסית. יהודי המקום נרצחו או גורשו לגטו וידזה בעת מלחמת העולם השנייה והיישוב היהודי במקום חוסל.

==היסטוריה==
המושבה החקלאית היהודית דובינובו נוסדה על שטח יער, אדמת מדינה שהתקבלה לצורך התיישבות חקלאית מידי ממשלת הצאר ניקולאי הראשון, קיסר רוסיה. היהודים המקומיים, שהיו שומרי מצוות אדוקים, ביראו את היער והכשירו את השטח לעיבוד חקלאי. הם הקימו בית מדרש גדול שבו היה 'חדר' לילדים, ואף בית קברות קטן.

אחרי מלחמת העולם הראשונה התגוררו במקום כ-400 איש, מהם 362 יהודים. דובינובו סופחה עם מחוז וילנה כולו לשטח פולין העצמאית בסוף 1922. גבול לטביה שוכן מאז בסמיכות קרובה (כ-3 קילומטרים) לעיירה.

הארגונים יקופ"ו ואורט סייעו להתארגנות החקלאית של יהודי המקום בין מלחמות העולם, הקהילה התפתחה ולצד בית המדרש הגדול, קם בית מדרש חדש שני.

רבה האחרון של הקהילה היה רבי שמואל פייגין, שנספה בשואה יחד עם יהודי העיירה. רוב יהודי העיירה נרצחו או הוגלו לגטו וידזה בראשית 1942.

==לקריאה נוספת==
* רחל גרוסבאום-פסטרנק, "דוּבִּינוֹבוֹ, נפת ביאליסטוק, מחוז ביאליסטוק", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 238–239.

==קישורים חיצוניים==
* [http://dir.icm.edu.pl/pl/Slownik_geograficzny/Tom_XV_cz.1/445 דובינובו] במילון גאוגרפי של ממלכת פולין , כרך XV חלק א, ורשה 1900, עמ' 445

קטגוריה:מחוז ויטבסק: עיירות יהודיות
יחסי ברזיל–רומניה

נשיא ברזיל ז'איר בולסונרו נפגש עם שגרירת רומניה מוניקה-מיכאלה שטריבו, אוקטובר 2021
יחסי ברזיל–רומניה הם היחסים הדיפלומטיים בין ברזיל לרומניה. שתי המדינות חברות באו"ם.

== היסטוריה ==
שתי המדינות כוננו יחסים דיפלומטיים ב-7 בינואר 1928 ברמת הצירות, שהייתה הנציגות הדיפלומטית הרומנית הראשונה באמריקה הלטינית. ב-5 במרץ 1942 נותקו היחסים הדיפלומטיים בין המדינות בעקבות מלחמת העולם השנייה, והם חודשו רק ב-22 במרץ 1961. ב-9 במאי 1974 שודרגו היחסים בין המדינות לרמת שגרירות. בשנת 2013 נחגגו 85 שנה לכינון היחסים בין המדינות.

== נציגויות דיפלומטיות ==
* ברזיל מחזיקה ברומניה שגרירות בבוקרשט.
* רומניה מחזיקה בברזיל שגרירות בברזיליה, קונסוליה כללית בריו דה ז'ניירו ו-6 קונסוליות באראקז'ו, בלו הוריזונטה, קוריטיבה, פורטלזה, פורטו אלגרה ורסיפה.

==קישורים חיצוניים==

== הערות שוליים ==
פיקאיו טומורי

אוֹלוּאַפִיקַאיוֹמִי אוֹלוּאדמילולה טומורי (Oluwafikayomi Oluwadamilola, באנגלית:Fikayo Tomori; נולד ב-19 בדצמבר 1997), הידוע בשם פיקאיו טומורי, הוא כדורגלן אנגלי המשחק בעמדת הבלם במילאן ובנבחרת אנגליה.

== קריירת מועדונים ==
=== תחילת הקריירה ===
טומורי נולד בקלגרי שבקנדה להורים שהיגרו מניגריה, בהיותו תינוק משפחתו היגרה ללונדון שבאנגליה, שם גדל. בגיל 8 טומורי הצטרף לאקדמיה של צ'לסי, והתקדם בקבוצות הגילאים השונות. טומורי היה חלק מהקבוצה שזכתה פעמיים ברציפות בליגת האלופות לנוער.

ב-15 במאי 2016 טומורי ערך את הופעת הבכורה שלו בקבוצה הבוגרת של צ'לסי, כשנכנס כמחליף במשחק האחרון של העונה בפרמייר ליג מול לסטר סיטי. באוגוסט 2016 טומורי חתם על חוזה חדש במועדון עד קיץ 2020.

=== השאלות בברייטון ובהאל סיטי ===
ב-23 בינואר 2017 טומורי הושאל לברייטון שמליגת המשנה באנגליה. טומורי ערך תשע הופעות בצ'מפיונשיפ, בחצי העונה שלו במועדון.

ב-31 באוגוסט 2017 טומורי הושאל להאל סיטי, גם היא מליגת המשנה באנגליה, טומורי ערך 25 הופעות במדי הקבוצה בצ'מפיונשיפ.

=== דרבי קאונטי ===
ב-6 באוגוסט 2018 טומורי הושאל לדרבי קאונטי, עונתו השלישית ברציפות כמושאל בצ'מפיונשיפ. טומורי נהנה מעונה מצוינת עם דרבי קאונטי, שיחק 44 משחקים מתוך 46 אפשריים, וכבש שער אחד. טומורי עזר לדרבי לסיים במקום השישי בליגה ולעלות לגמר פלייאוף הצ'מפיונשיפ בו הפסידה לאסטון וילה ופספסה הזדמנות לעלות לפרמייר ליג. טומורי זכה כשחקן העונה של דרבי קאונטי בסיום אותה עונה.

=== חזרה לצ'לסי ===
לאחר מינויו של פרנק למפארד, מאמנו של טומורי בדרבי קאונטי, למאמן צ'לסי טומורי חזר לקבוצה. ב-31 באוגוסט 2019 ערך טומורי את הופעת הבכורה שלו בפרמייר ליג במשחק שנגמר בתוצאה 2-2 מול שפילד יונייטד. טומורי כבש את שערו הראשון במדי צ'לסי ב-14 בספטמבר, בניצחון 2–5 על וולברהמפטון וונדררס. טומורי ערך 22 הופעות במדי צ'לסי בכל המסגרות ועזר לקבוצה לסיים במקום הרביעי בליגה.

בעונת 2020/2021 מעמדו של טומורי בקבוצה פחת משמעותית והוא ערך רק הופעת ליגה אחת בחצי העונה הראשונה.

=== מעבר למילאן ===
ב-22 בינואר 2021 טומורי הושאל למילאן מהסרייה א'. טומורי הפך לשחקן מפתח בהגנה של מילאן וערך 17 הופעות במדי הקבוצה בסרייה א', טומורי כבש בניצחון 0–3 מול יובנטוס בליגה. בסיום אותה עונה מילאן סיימה במקום השני בליגה האיטלקית.

ב-17 ביוני 2021 טומורי חתם במילאן על חוזה לארבע שנים תמורת 25 מיליון ליש"ט.

== קריירת נבחרות ==
טומורי זכאי לייצג את נבחרות ניגריה, קנדה ואנגליה. טומורי ייצג את נבחרת קנדה עד גיל 20, לפני שהצטרף לנבחרות הצעירות של אנגליה. ב-17 בנובמבר 2019 טומורי ערך את הופעת הבכורה שלו במדי נבחרת אנגליה, במשחק מוקדמות יורו 2020 מול נבחרת קוסובו.

== תארים ==
מילאן
* אליפות איטליה: 2021/2022

== קישורים חיצוניים ==

קטגוריה:כדורגלנים קנדים
קטגוריה:כדורגלנים אנגלים
קטגוריה:בלמי כדורגל קנדים
קטגוריה:בלמי כדורגל אנגלים
קטגוריה:כדורגלני צ'לסי
קטגוריה:כדורגלני דרבי קאונטי
קטגוריה:כדורגלני האל סיטי
קטגוריה:כדורגלני ברייטון אנד הוב אלביון
קטגוריה:כדורגלני מילאן
קטגוריה:כדורגלני נבחרת אנגליה
קטגוריה:לונדון: כדורגלנים
קטגוריה:קלגרי: כדורגלנים
קטגוריה:אנגלים ממוצא ניגרי
קטגוריה:ספורטאים זרים באיטליה
קטגוריה:אנגלים שנולדו ב-1997
קטגוריה:קנדים שנולדו ב-1997
יחסי ניו זילנד – רומניה

יחסי ניו זילנד–רומניה הם היחסים הדיפלומטיים בין ניו זילנד לרומניה. שתי המדינות חברות באו"ם.

== היסטוריה ==
שתי המדינות כוננו יחסים דיפלומטיים בשנת 1974, אולם היחסים התפתחו במידה ניכרת מאז הצטרפותה של רומניה ל בשנת 2007. ניו זילנד העניקה מעמד ללא ויזה למבקרים ברומניה עבור ביקורים של עד שלושה חודשים בשנת 2007, ובעקבות כך חלה עלייה בזרימת המבקרים מרומניה לניו זילנד.

מספר גדול של משפחות ניו זילנדיות אימצו יתומים רומניים במהלך שנות התשעים. בשנת 1946 התגוררו בניו זילנד פחות מ-50 רומנים. עד שנת 2014 התגוררו בה למעלה מ-2,300 תושבים ילידי רומניה (בעיקר באוקלנד).

== יחסי סחר ==
בשנת 2014 הסתכם הסחר בין המדינות ב-24.5 מיליון דולר, כאשר היצוא לרומניה הסתכם ב-10.6 מיליון דולר וכלל בעיקר מוצרי עור ועור גולמי; אלומיניום; מכונות חשמל, ואילו היבוא מרומניה הסתכם ב-13.9 מיליון דולר וכלל בעיקר מכונות ומכשירים מכניים; מכשירים רפואיים או כירורגיים.

== נציגויות דיפלומטיות ==
* ניו זילנד מיוצגת ברומניה באמצעות שגרירותה בבריסל, בלגיה.
* רומניה מיוצגת בניו זילנד באמצעות שגרירותה בקנברה, אוסטרליה.

== הערות שוליים ==
אסון מוסך הרכבת בחיפה

אסון מוסך הרכבת בחיפה אירע ב-16 ביולי 2006 בראשית מלחמת לבנון השנייה ובו נהרגו שמונה עובדי מוסך הרכבת בחיפה, בהתפוצצות רקטה שנורתה מלבנון.

==רקע==
בתחילת מלחמת לבנון השנייה נכנסה חיפה לראשונה למעגל הירי מלבנון. בפתיחת המלחמה נורה טיל לעבר כביש סטלה מאריס, שגרם לנזק קל וללא נפגעים.

ביום ראשון סמוך לשעה 9 בבוקר נורו טילים מלבנון לעבר ראש הנקרה, נהריה, עכו, הקריות, אזור מפרץ חיפה וחיפה. מן הירי נהרגו שמונה עובדי המקום, שלא הספיקו להגיע למקלט.

יומיים לאחר מכן נחתה במקום קטיושה נוספת שנורתה מלבנון, אך הפעם לא היו נפגעים משום שבמוסך לא הייתה כל פעילות.

==הנצחה==
תחנת הרכבת חיפה מרכז שינתה את שמה לתחנת הרכבת חיפה מרכז – השמונה.

בקריית ים בה התגוררו חמישה מהרוגים באסון הוקמה אנדרטה לזכרם.

בשנת 2017 העניק נשיא המדינה ראובן ריבלין למשפחות החללים את אות המערכה<ref></ref>.
== ראו גם ==
* פגיעת הרקטה במג'דל שמס

==קישורים חיצוניים==
* 

==הערות שוליים==

קטגוריה:מלחמת לבנון השנייה
קטגוריה:אישים שעל שמם תחנות רכבת בישראל
קטגוריה:חיפה: אירועים
קטגוריה:טרור ארטילרי
המוזיאון האולימפי בנורווגיה

המוזיאון האולימפי בנורווגיה (בנורווגית: Olympiske Museum) הוא מוזיאון, הממוקם בעיר לילהאמר שבנורווגיה.<ref></ref><ref name=":0"></ref>

המוזיאון האולימפי בנורווגיה, מציג את ההיסטוריה של המשחקים האולימפיים בתקופות קדומות ומודרניות, תוך התמקדות באולימפיאדת החורף 1952 באוסלו ובאולימפיאדת החורף 1994 בלילהאמר. נקודות השיא האולימפיות מוצגות באמצעות מתקנים אינטראקטיביים, מצגות מולטימדיה וסיפורים הקשורים לאובייקטים אותנטיים. בנוסף לתערוכת הקבע, המוזיאון מציג גם תערוכות ארעיות עם נושא הקשור לתולדות הספורט ולהישגים אתלטיים. לאולימפיאדת הנכים ולאולימפיאדת הנוער יש חלקים משלהם במוזיאון.<ref name=":0" />

המוזיאון נפתח רשמית על ידי המלך האראלד החמישי, מלך נורווגיה ואשתו, סוניה, מלכת נורווגיה ב-27 בנובמבר 1997, אך נסגר לאחר מכן ונפתח מחדש בשנת 2016.<ref></ref>

זהו המוזיאון היחיד בצפון אירופה המציג את כל ההיסטוריה של המשחקים האולימפיים. במוזיאון אוסף של יותר מ-7,000 פריטים אולימפיים.

==קישורים חיצוניים==

* 

== הערות שוליים ==

קטגוריה:נורווגיה: ספורט
קטגוריה:לילהאמר: ספורט
קטגוריה:מוזיאונים לספורט
קטגוריה:אולימפיאדה
קטגוריה:נורווגיה: מוזיאונים
הפיכת 11 בספטמבר 1922

ניקולאוס פלסטיראס, סטיליאנוס גונאטאס וגאורגיוס פפנדראו, 1922, במוסוניצה
הפיכת 11 בספטמבר 1922 (ביוונית: Επανάσταση της 11ης Σεπτεμβρίου 1922) הייתה התקוממות של הצבא והצי היווני נגד הממשלה באתונה. ההפיכה התרחשה ב-11 בספטמבר 1922.

== היסטוריה ==
פלסטיראס עם גונאטאס ופרוטוסינגלוס נכנסים לאתונה, 1922
צבא יוון לאחר תבוסתו במערכה באסיה הקטנה פונה מאנטוליה לאיי יוון במזרח הים האגאי. חוסר שביעות רצון בקרב הקצינים ואנשי המעמד הבינוני על התנהלות המערכה על ידי הממשלה המלוכנית גרם למרד מזוין שהובל על ידי קצינים פרו-ונזילוסטים ואנטי-מלוכנים. המרד התפשט במהירות ותפס את השלטון באתונה, ואילץ את המלך קונסטנטינוס הראשון להתפטר ולעזוב את המדינה, כאשר ממשלה צבאית שלטה במדינה עד תחילת 1924, זמן קצר לפני ביטול המלוכה היוונית והקמת הרפובליקה ההלנית השנייה.

התבוסה הצבאית והרס מוחלט של הכוחות היוונים באנטוליה הפחידו את העם וגרם להם לבקש את עונשם של האחראים לתבוסה. ממשלת פטרוס פרוטופפאדקיס התפטרה וב-28 באוגוסט הוקמה הממשלה החדשה בראשות ניקולאוס טריאנטפילקוס.

ב-11 בספטמבר הוכרזה ההפיכה, עם הקמת ועדת הפיכה בראשות הקולונלים ניקולאוס פלסטיראס כנציג הצבא בכיוס, קולונל סטיליאנוס גונטאס כנציג הצבא בלסבוס והמפקד דימיטריוס פוקאס כנציג חיל הים. למחרת עלו הכוחות על ספינותיהם ופנו לאתונה. לפני שהגיעו לשם העביר מטוס צבאי מניפסט שביקש את התפטרותו של המלך קונסטנטינוס הראשון, את פירוק הפרלמנט, הקמת ממשלה חדשה עצמאית פוליטית שתזכה לתמיכת בריתות האנטנט ותגבור מיידי של חזית הקרב בתראקיה המזרחית.

ב-13 בספטמבר הגיעו הספינות עם צבא יוון ללאווריו ולמחרת התפטר המלך קונסטנטינוס ויצא לגלות באיטליה. בנו, גאורגיוס השני, הוכרז כמלך. ב-15 בספטמבר נכנסו כוחות ההפיכה לעיר אתונה וחסמו את המאמצים שעשה תיאודורוס פנגלוס לנצל את המצב ולהשתלט על השלטון. עד מהרה הוקמה ממשלה חדשה, עם סוטיריוס קרוקידאס כיו"ר.

== קישורים חיצוניים ==

קטגוריה:יוון: היסטוריה
קטגוריה:הפיכות צבאיות
קטגוריה:1922
יחסי דרום אפריקה – רומניה

יחסי דרום אפריקה–רומניה הם היחסים הדיפלומטיים בין דרום אפריקה לרומניה. שתי המדינות חברות באו"ם.

== היסטוריה ==
שתי המדינות כוננו יחסים דיפלומטיים ב-16 בנובמבר 1990, וקונסוליה כללית של דרום אפריקה הוקמה ב-1 באפריל 1991 בבוקרשט. במהלך ביקורו של שר החוץ הרומני נסטאזה בדרום אפריקה ב-21 בנובמבר 1991, שודרגו היחסים הדיפלומטיים לרמת השגרירות. לאחר מכן הגדילה רומניה את ייצוגה בדרום אפריקה עם הקמת קונסוליה כללית בשנת 1993 בקייפטאון, משרד סחר בשנת 1994 ביוהנסבורג ומשרד סחר נוסף בשנת 1996 בדרבן. דרום אפריקה סגרה זמנית את שגרירותה ברומניה בשנת 1998, אולם השגרירות נפתחה מחדש בדצמבר 2006.

== יחסי סחר ==
היצוא העיקרי מדרום אפריקה לרומניה כולל סיבים סינתטיים, מכונות, מוצרי עור וכימיקלים, ואילו היבוא העיקרי מרומניה לדרום אפריקה כולל עפרות ברזל, פחם, כימיקלים חקלאיים, צמר ויינות.

== נציגויות דיפלומטיות ==
* דרום אפריקה מחזיקה ברומניה שגרירות בבוקרשט.
* רומניה מחזיקה בדרום אפריקה שגרירותה בפרטוריה, ובנוסף מחזיקה קונסוליית כבוד בקייפטאון.

== הערות שוליים ==
בול ארמורי

בול ארמורי (באנגלית:BUL Armory) היא יצרנית אקדחים ישראלית.

בול מייצרת אקדחי CZ75 ו- M1911 וידועה במיוחד בזכות אקדח ה-M-5 שלה. בול הוקמה בשנת 1990 בישראל וייצרה בהתחלה רק גרסה של האקדח M1911 (בול M-5). מאוחר יותר היא החלה לייצר את סדרת האקדחים בול סופה ובול צ'ירוקי.

== מוצרים ==
* בול M-5
* בול צ'ירוקי
* בול סופה
* בול קלאסי G1911
* בול קלאסי C1911
* בול קלאסי U1911
* בול סאס
* בול אקס

==ראו גם==
* תעשיות נשק לישראל

== קישורים חיצוניים ==
* 
* [https://web.archive.org/web/20160804000510/http://www.vtradecorp.com/wp-content/uploads/2011/03/Binder.pdf קטלוג בול ארמורי]
*
קטגוריה:תעשיית נשק בישראל
פאול שמיטהנר

פאול שמיטהנר (בגרמנית: Paul Schmitthenner) (15 בדצמבר 1884 – 11 בנובמבר 1972) היה אדריכל גרמני, מתכנן ערים ופרופסור באוניברסיטת שטוטגרט.

במהלך תקופת גרמניה הנאצית, שמיטהנר שימש כאדריכל מטעם הנאצים, ואף היה אחד מחביביו של אדולף היטלר.

== ראשית חיים וחינוך ==
שמיטהנר למד במכון קרלסרוהה לטכנולוגיה ובאוניברסיטה הטכנית של מינכן, ומאוחר יותר הפך לפרופסור באוניברסיטת שטוטגרט, שם גיבש יחד עם פאול בונץ את הסגנון האדריכלי של אסכולת שטוטגרט.

==אדריכלות==
אמונתו כי השיטות והסגנונות המסורתיים באדריכלות חשפו בצורה הטובה ביותר את האופי הגרמני הובילה למינויו כמנהיג הוועד המומחה לאמנויות יפות בקמפפבונד. עיקר אמונתו הסתכם במשפט הבא: Schönheit ruht in Ordnung (בגרמנית: "היופי טמון בסדר (גאומטרי)"). שמיטהנר התנגד גלויות לאדריכלים מודרניים כמו ולטר גרופיוס. מבחינתו, הבית של גתה בויימאר היה הסגנון האידיאלי של עיצוב בניין המגורים הגרמני. עם זאת, למרות האישור הרשמי מהמפלגה הנאצית, רפורמות שניסה להנהיג בנושא לא הובילו לשינויים משמעותיים.

עקב תמיכתו בנאצים, נאלץ שמיטהנר לוותר על משרתו באוניברסיטה. לאחר המלחמה נותר ללא פנסיה, ועבד כאדריכל עד סוף ימיו. בשטוטגרט הוא בנה את "קניגין-אולגה-באו" עבור דרזדנר בנק בשנת 1950.

== ראו גם ==
* אדריכלות נאצית

== קישורים חיצוניים ==

* [https://www.archinform.net/arch/1200.htm פאול שמיטנר]
* [http://www.art-in-berlin.de/incbmeld.php?id=508&-Schmitthenner אמנות בברלין - מיצג עבודותיו]
* [http://www.lazim.de/Fischtal4.html גני האדריכל]

==הערות שוליים==

קטגוריה:אדריכלים נאצים
קטגוריה:אדריכלים גרמנים
קטגוריה:מתכנני ערים
קטגוריה:בוגרי אוניברסיטאות ומכללות בגרמניה
קטגוריה:סגל אוניברסיטאות בגרמניה
קטגוריה:גרמנים שנולדו ב-1884
קטגוריה:גרמנים שנפטרו ב-1972
יחסי ברזיל–קרואטיה

כתב ההאמנה שלו לנשיא ברזיל ז'איר בולסונרו, 2020]]
יחסי ברזיל–קרואטיה הם היחסים הדו-צדדיים בין ברזיל לקרואטיה. שתי המדינות חברות בארגונים בינלאומיים רבים, כולל האו"ם, קרן המטבע הבינלאומית, הבנק העולמי וארגון הסחר העולמי.

== סקירה כללית ==
ברזיל הכירה בעצמאות קרואטיה ב-24 בינואר 1992 והיחסים בין המדינות כוננו ב-23 בדצמבר אותה שנה. קרואטיה ייסדה את שגרירותה בברזיליה בשנת 1997, ואילו ברזיל ייסדה את שגרירותה בזאגרב בשנת 2006. כ-75,000 ברזילאים ממוצא קרואטי מתגוררים בברזיל.

קרואטיה וברזיל תיאמו עמדות בנושאי סדר היום הרב-צדדי ותמכו זו בזו בכמה הזדמנויות. קרואטיה הביעה את תמיכתה בשאיפה של ברזיל למושב קבוע במועצת הביטחון של האו"ם.

מרכיב חשוב ביחסים הדו-צדדיים הוא קבוצת הידידות קרואטיה-ברזיל בפרלמנט הקרואטי ומקבילה בקונגרס הברזילאי. הצד הברזילאי שלח שתי משלחות פרלמנטריות לזאגרב (בשנים 2004 ו-2008).

== יחסי סחר ==
שתי המדינות מקיימות שיתוף פעולה כלכלי, במיוחד בתחומים הימיים והאנרגיה, ויחסי סחר אשר הסתכמו בשנת 2019 בשווי של כ-110 מיליון דולר. הייצוא העיקרי של ברזיל לקרואטיה הוא סוכר, קפה וטבק, ואילו הייבוא העיקרי שלו הוא דוודים, שסתומים ותרופות.

== נציגויות דיפלומטיות ==
* קרואטיה מחזיקה בברזיל שגרירות בברזיליה וקונסוליה בסאו פאולו.
* ברזיל מחזיקה בקרואטיה שגרירות בזאגרב.

==קישורים חיצוניים==

== הערות שוליים ==
סוכנות מודיעין ההגנה (פינלנד)

סוכנות מודיעין ההגנה הפינית (בפינית: Puolustusvoimien tiedustelulaitos ,PVTIEDL) הוא סוכנות משולבת למודיעין אותות ומודיעין גיאו-מרחבי של כוחות ההגנה הפיניים. הגוף פעיל מבצעית מאז 2014, כשבאחריותו לתמוך בהגנה על פינלנד באמצעות איסוף מידע וניתוח. כסוכנות מודיעין, משויך ארגונית ל ב.

משימת מודיעין אותות בפינלנד החלה עם הקמת מודיעין הרדיו הפיני בשנת 1927 על ידי , קצין מודיעין של פיקוד ההגנה, בעוד שעבודת המודיעין הגיאו-מרחבי מתחילה משנת 1812 עם הקמת בית הספר לסקר צבאי והשירות הטופוגרפי. ההצלחות של קודמותיה נחשבות קריטיות במהלך הקרבות המרכזיים במלחמת החורף ובמלחמת ההמשך בשנים 1939–1944. לאחר סיום הלחימה עד כ-800 חברי הארגון ביחד עם ציוד ומסמכים רבים נמלטו לשוודיה. היחידה הוקמה מחדש במהלך שנות ה-50 של המאה ה-20.

כיום הוא אחד מגופי הביון היעילים ביותר במדינות הנורדיות.<ref></ref>
==גלריה==
<gallery>
קובץ:Finnish_Air_Force_F-27-400M.jpg|דגם Fokker F27 ששימש את הסוכנות בשנת 2011 בשדה התעופה יואנסו.
קובץ:Listening_post_Svir.jpg|תחנת האזנה לחפירה בוואשיני לאורך נהר סוויר במהלך מלחמת ההמשך בשנת 1942.
קובץ:Measurement_artillery_data.jpg|בשנת 1944 ברוקאייארווי, מדידות נתונים של עמדות ארטילריה סובייטיות שהתקבלו באמצעות טלפון במהלך קרב על גבי מפה שמסרו מיד לסוללות ידידותיות בשטח.
</gallery>

== ראו גם ==
כוחות ההגנה של פינלנד

== קישורים חיצוניים ==
* 
* [http://puolustusvoimat.fi/en/frontpage האתר הרשמי של כוחות ההגנה הפיניים]
* [https://www.defmin.fi/english האתר הרשמי של משרד ההגנה הפיני]
==הערות שוליים ==

קטגוריה:גופי הצפנה ופיצוח צפנים
קטגוריה:פינלנד: צבא וביטחון
קטגוריה:ארגוני מודיעין צבאי
לא תקום פעמים צרה

לֹא תָּקוּם פַּעמַיִם צָרָה הוא ביטוי מקראי. במקורו הפירוש היה שהצרה תבוא בעוצמה רבה ובבת אחת. בדורות מאוחרים יותר השימוש הרווח בו הוא במשמעות של איחול: צרה שקרתה פעם אחת לא תתרחש שוב. לעיתים משמש כראשי תיבות: לא תקפ"ץ.

==המקור המקראי==
מקור הביטוי הוא בנבואת פורענות לאנשי נינוה ב: 

מפרשי הפסוק מסבירים שהפורענות שתבוא עליהם תהיה כליה, ולכן אין צורך להכפיל את הצרה
==בדברי חז"ל==
בדברי חז"ל מובא הביטוי מספר פעמים, ובחלקם המשמעות דומה לשימוש המאוחר:
* בתלמוד מובאים דברי אביי שרוח זעף איננה מתמשכת שתי שעות, "לקיים מה שנאמר לא תקום פעמים צרה". התלמוד מסייג את הדברים בכך שייתכן שהרוח תתמשך זמן רב יותר אם הפסיקה בין מופע רוח אחד לשני.
* בילקוט שמעוני מובא שהמן לא רצה לגזור את הגזרה על עם ישראל בחודשים תמוז ואב משום "לא תקום פעמים צרה".
* באוצר מדרשים מובא שלאחר תחיית המתים לא ימותו המתים שוב "אלא הקדוש ברוך הוא מוליכם לחיי עולם הבא". משום שנאמר: "לא תקום פעמים צרה".
==בספרות המאוחרת==
בדורות מאוחרים יותר השימוש בביטוי הוא במשמעות איחול שצרה לא תחזור על עצמה. כך לדוגמה:
* בשו"ת הרדב"ז: 
* בשו"ת בעי חיי: 
==קישורים חיצוניים==
* [http://www.nivsafa.co.il/?niv=lo-takoom-paamayim לא תקום פעמיים צרה], באתר ניב שפה
* [https://www.nli.org.il/en/newspapers/hzt/1903/01/30/01/article/4/?e=-------en-20--1--img-txIN%7ctxTI--------------1 שימוש בביטוי], בכתב העת החבצלת

==הערות שוליים==

קטגוריה:ניבים וביטויים תנ"כיים
קטגוריה:ברכות ואיחולים
קטגוריה:תרי עשר
יחסי קנדה–קרואטיה

שגרירות קנדה בזאגרב
יחסי קנדה–קרואטיה הם היחסים הדו-צדדיים בין קנדה לקרואטיה.

== סקירה כללית ==
שתי המדינות כוננו יחסים דיפלומטיים ב-14 באפריל 1993. במרץ 2009 ביטלה קנדה את חובת הוויזה לאזרחי קרואטיה הנוסעים לקנדה. קנדה תמכה בשילובה של קרואטיה במוסדות אירו-אטלנטיים, בהצטרפותה הרשמית של קרואטיה לנאט"ו בשנת 2009 וב בשנת 2013. קרואטיה אישרה את הסכם השותפות האסטרטגי של קנדה-האיחוד האירופי באפריל 2018. קנדה וקרואטיה חתמו על הסכם בנושא הימנעות מכפל מס בשנת 1999. שתי הממשלות חתמו גם על הסכם קידום השקעות זרות והגנה בשנת 1997, וכרתו הסכם תחבורה אווירית בשנת 2006.

== יחסים מסחריים ==
היחסים המסחריים הדו-צדדיים בין קנדה לקרואטיה צנועים אך הולכים וגדלים מדי שנה. לשכת המסחר הקנדית-קרואטית בטורונטו ורשת העסקים הקנדית-קרואטית בזאגרב פעלו בקידום סחר דו-צדדי וארגון משימות סחר. קרואטים-קנדים ממלאים תפקיד מפתח בפיתוח הזדמנויות סחר והשקעה בשתי המדינות.

קרואטיה הייתה תומכת מובהקת בהסכם הכלכלה והסחר המקיף בין קנדה לאיחוד האירופי (CETA) והפכה למדינה השלישית באיחוד האירופי אשררה את CETA ברמה הלאומית, ב-30 ביוני 2017. כהסכם סחר כולל, CETA מטפל או מבטל חסמים כמעט בכל המגזרים וההיבטים של סחר דו-צדדי בין קנדה לקרואטיה, מרחיבים מקומות עבודה ומקדמים הזדמנויות מסחריות חדשות לעסקים קנדיים וקרואטים.

== שיתוף פעולה הגנתי ==
קרואטיה היא בעלת ברית מוערכת ששירתה לצד הכוחות המזוינים הקנדיים באפגניסטן, בקוסובו ובמשימות נאט"ו אחרות וממלאת תפקיד חשוב בנוכחות המשופרת של נאט"ו. ספינות הצי המלכותי הקנדי מבקרות בקביעות בנמלי קרואטיה, כולל HMCS שרלוטטאון בנובמבר 2017 ו-HMCS Ville de Quebec בדצמבר 2018.

== נציגויות דיפלומטיות ==
* קרואטיה מחזיקה בקנדה שגרירות באוטווה, קונסוליה כללית במיסיסוגה וקונסוליית כבוד בוונקובר.
* קנדה מחזיקה בקרואטיה שגרירות בזאגרב.

==קישורים חיצוניים==

== הערות שוליים ==
יחסי פולין–קרואטיה

יחסי פולין–קרואטיה הם יחסי החוץ בין קרואטיה לפולין. שתי המדינות הן חברות מלאות באיחוד האירופי ובנאט"ו.

== היסטוריה ==
פולין הכירה בקרואטיה ב-15 בינואר 1992 יחד עם 16 מדינות אחרות, בעיקר אירופאיות. היחסים הדיפלומטיים בין שתי המדינות כוננו ב-11 באפריל 1992. <ref>[http://www.mvep.hr/hr/vanjska-politika/bilateralni-odnosi/datumi-priznanja/ Bilateralni odnosi]</ref>

במהלך מלחמות יוגוסלביה קיבלה חטיבת החי"ר הקרואטית ה-103 מספר קטן של מתנדבים פולנים.

== נציגויות דיפלומטיות ==
שגרירות קרואטיה בוורשה

* קרואטיה מחזיקה בפולין שגרירות בוורשה.
* פולין מחזיקה בקרואטיה שגרירות בזאגרב.

== קישורים חיצוניים ==

== הערות שוליים ==
פודוקזאורוס

השוואה של פודוקזאורוס לחתול ולאדם
פודוקזאורוס (שם מדעי: Podokesaurus) הוא סוג של דינוזאור תרופוד מקבוצת הצלופיזואידים, שחי במשך היורה התחתון באמריקה הצפונית. דינוזאור זה נבחר בשנת 2021 להיות הדינוזאור הלאומי של מסצ'וסטס. הוא תואר לראשונה ב-1911 בידי הפלאונטולוגית מינון טלבוט , שהייתה הראשונה שהגדירה סוג של דינוזאור שאיננו עוף.

==תיאור==
המאובנים של הפודוקזאורוס התגלו לראשונה בהר הולויק שסמוך לנהר קונטיקט במסצ'וסטס, ארצות הברית ותוארכו למשך היורה התחתון לפני 190 מיליון שנה. עצמות אלה דמו לאלה של צלופיזיס, אחד מראשוני הדינוזאורים התרופודים והמין החדש שויך אליהם. משמעות השם המדעי של המין הוא "לטאה מהירה של הולויק". ממצאים אלה נשמרו ותועדו בידי חוקרים אחרים אך הממצאים נשרפו עם הבניין בו היו ב-1917 ומאז לא התגלו ממצאים משמעותיים שלו.

הפודוקזאורוס היה דינוזאור קטן יחסית שהזכיר את הצלופיזיס. הוא היה בעל גוף רזה וזריז באורך של 1 מטר ומשקל של 40 קילוגרם. הוא היה בעל עצמות דקות, רגליים ארוכות, צוואר רזה ושיניים חדות ודקות חסרות התמחות. ככל הנראה היה טורף אופורטוניסטי של לטאות וחסרי חוליות שהוא תפס ואולי היה אוכל כל.

==קישורים חיצוניים==

קטגוריה:צלופיזואידה
קטגוריה:דינוזאורים שחיו ביורה תחתון באמריקה הצפונית
קטגוריה:מאובני טקסונים שתוארו ב-1911
ג'ון אדוארדס (פוליטיקאי מקנטקי)

ג'ון אדוארדס (; 1748 – 1837) היה פוליטיקאי אמריקאי, שכיהן כסנאטור הראשון מטעם קהיליית קנטקי.

אדוארס נולד במחוז סטנפורד, וירג'יניה. בסביבות 1780 עבר למחוז פייט, לגידול מטעו שנמצא בסמוך במחוז בורבון. במרוצת השנים ייצג אדוארדס את מחוזו בבית המחוקקים של וירג'יניה, ואף היה נוכח בוועדה שקבעה את גבולותיה של קנטקי ב-1788. בשנת 1792 שימש כציר לוועדה שכוננה את חוקת המדינה הראשונה. יחדעם ג'ון בראון, כיהן אדוארדס כסנאטור הראשון ממדינת קנטקי בסנאט האמריקני.

אדוארדס נפטר במטעו, וגופתו נטמנה בחצר ביתו.

== קישורים חיצוניים ==

* 

קטגוריה:פוליטיקאים אמריקאים
קטגוריה:חברי הסנאט של ארצות הברית מקנטקי
קטגוריה:אמריקאים שנולדו ב-1748
קטגוריה:אמריקאים שנפטרו ב-1837
אדמונד שרל-רו

אדמונד שרל-רו (בצרפתית: Edmonde Charles-Roux; 17 באפריל 1920 – 20 בינואר 2016) הייתה עיתונאית וסופרת צרפתייה.

==ביוגרפיה==
שרל-רו נולדה בניי-סיר-סן, בתו של פרנסואה שרל-רו, דיפלומט שכיהן כשגריר צרפת בצ'כוסלובקיה. במלחמת העולם השנייה התנדבה לשמש כאחות, בתחילה בלגיון הזרים הצרפתי ולאחר מכן הצטרפה לתנועת ההתנגדות הצרפתית. היא קיבלה את עיטור צלב המלחמה.

ב-1946 החלה לעבוד במגזין הנשים Elle והייתה חלק מצוות העיתון במשך שנתיים עד שעברה לעבוד ב"ווג" פריז, ב-1954 מונתה לעורכת האחראית של המגזין, במהלך עבודתה חיברה בין אופנה לבין סוגים נוספים של יצירות אומנות, ב-1966 עזבה את "ווג".

ב-1966 יצא לאור הרומן שכתבה "Oublier Palerme", שזכה בפרס גונקור. הרומן עובד לסרט בשם "The Palermo Connection" שבוים על ידי פרנצ'סקו רוזי.

היא הכירה את גסטון דפר, ראש עיריית מרסיי, ב-1973 הם התחתנו. ב-1983 הצטרפה לארגון הספרות "Académie Goncourt" וב-2002 מונתה לנשיאת הארגון.

ב-2010 קיבלה אות מטעם נשיא צרפת ניקולא סרקוזי.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:עיתונאיות צרפתיות
קטגוריה:עיתונאי אופנה
קטגוריה:עורכי ווג
קטגוריה:ווג
קטגוריה:בני זוג של ראשי עיריות
קטגוריה:עיתונאים צרפתים
קטגוריה:זוכי פרס גונקור
קטגוריה:קצינים בלגיון הכבוד
קטגוריה:מעוטרי צלב המלחמה
קטגוריה:סופרות צרפתיות
קטגוריה:סופרים צרפתים
קטגוריה:תסריטאיות
קטגוריה:תסריטאים צרפתים
קטגוריה:אנשי לגיון הזרים הצרפתי
קטגוריה:עורכי כתבי עת
קטגוריה:סופרים כותבי צרפתית
קטגוריה:סופרות כותבות צרפתית
קטגוריה:ילידות 1920
קטגוריה:צרפתים שנולדו ב-1920
קטגוריה:צרפתיות שנפטרו ב-2016
קטגוריה:צרפתים שנפטרו ב-2016
קטגוריה:זוכי פרס הים התיכון
ג'יינה לי אורטיז

ג'יינה לי אורטיז (באנגלית: Jaina Lee Ortiz; נולדה ב-20 בנובמבר 1986) היא שחקנית ורקדנית אמריקאית. היא ידועה בזכות תפקידה בתור הבלשית אנאליס וילה בסדרה "ד"ר רוזווד" ברשת פוקס ובזכות תפקידה בתור אנדריאה "אנדי" הררה בסדרת הדרמה "תחנה 19" ברשת ABC. 

== ביוגרפיה ==
אורטיז נולדה בשם ג'סיקה אורטיז בקליפורניה וגדלה בברונקס, ניו יורק. אביה של אורטיז, ג'ו אורטיז, הוא בלש בדימוס של NYPD.

היא החלה את אימוני הריקוד שלה בגיל תשע בשיעורי סלסה וממבו; ובגיל 13 היא החלה כבר ללמד. בשנה שלאחר מכן, אורטיז נסעה לסיבוב הופעות גם כמאמנת וגם כרקדנית.

== קריירה ==
אורטיז התחילה את הקריירה שלה בהופעה בסרטי סטודנטים. לאחר מכן למדה במשך שנתיים בבית הספר למשחק של מגי פלניגן, שם למדה את שיטת מייזנר. בשנת 2009, אורטיז עברה אודישן ולוהקה לעונה השנייה של תוכנית הריאליטי Scream" Queens" של ערוץ VH1, שם היא ותשע שחקניות שאפתניות נוספות התחרו באתגרים המבוססים על משחק על ההזדמנות לזכות בתפקיד בסרט "המסור 7". התוכנית עלתה לראשונה ב-2 באוגוסט 2010, ובסיום העונה אורטיז זכתה במקום השני. 

בשנת 2012, תמונתה של אורטיז הופיעה בפרק "Yard Sale" של הסיטקום "משפחה מודרנית", שבו היא השתתפה כמתמודדת בתחרות מלכת היופי מיס גלפה. 

בשנת 2013 אורטיז קיבלה תפקיד קבוע בסדרה "The After", בהפקתו של כריס קרטר, יוצר הסדרה "תיקים באפלה". הפיילוט, שעלה לשידור באמצעות אמזון וידאו בפברואר 2014, קיבל אור ירוק והוזמן כסדרה. עם זאת, ב-5 בינואר 2015, אולפני אמזון הודיעו שהם לא יתקדמו יותר עם התוכנית. חודשיים לאחר מכן, אורטיז לוהקה לתפקיד הראשי בסדרת המשטרה "ד"ר רוזווד" ברשת פוקס. הסדרה עלתה בבכורה ב-23 בספטמבר 2015, והיא בוטלה לאחר שתי עונות במאי 2017. מאוחר יותר באותה שנה, היה לה תפקיד חוזר במהלך העונה השנייה של סדרת הדרמה "על הכוונת" ברשת USA. אורטיז הופיעה גם בסרט הקומדיה "טיול בנות", וגילמה את עצמה.

בשנת 2018 החלה לשחק את אחת הדמויות הראשיות בסדרה "תחנה 19" ברשת ABC; הסדרה היא סדרת ספין-אוף לדרמה הרפואית הוותיקה "האנטומיה של גריי"; שם מגלמת אורטיז את דמותה של אנדריאה "אנדי" הררה, סגן בתחנה 19 ובתו של קפטן פרוט הררה.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2004
|Sad Spanish Song
|אורז ספרדי
|
|-
|2012
|Misfire
|איי.סי
|
|-
|2017
|טיול בנות
|עצמה
|
|-
|2023
|Righteous Thieves
|לוסיל
|
|-
|2024
|The Long Game
|לוסי פניה 
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2010
|Scream Queens
|מתמודדת
|תוכנית מציאות; זוכת המקום השני
|-
|2012
|The Shop
|פטרונה
|סדרת רשת; 6 פרקים
|-
|2015–2017
|ד"ר רוזווד
|אנאליס וילה
|תפקיד ראשי (2 עונות); 44 פרקים
|-
|2017
|על הכוונת
|אנג'לה טיו
| rowspan="2" |4 פרקים
|-
|2018–2021
|האנטומיה של גריי
| rowspan="2" |אנדריאה "אנדי" הררה
|-
|2018–הווה
|תחנה 19
|תפקיד ראשי (5 עונות); 77 פרקים
|}

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:רקדניות אמריקאיות
קטגוריה:משתתפים בתוכניות מציאות אמריקאיות
קטגוריה:אמריקאיות ממוצא פוארטו ריקני
קטגוריה:אמריקאיות שנולדו ב-1986
מיכאל זדורנוב

מיכאל זדורנוב (ברוסית: Михаил Николаевич Задорнов; 21 ביולי 1948 – 10 בנובמבר 2017) היה סופר, סאטיריקן, דרמטורג, סטנדאפיסט, ושחקן סובייטי ורוסי.

זדורנוב ידוע גם כמחבר ההשערות בתחום האטימולוגיה של מילים רוסיות וההיסטוריה של הסלאבים, אשר מקבלת ביקורת חריפה ואינה מוכרת על ידי הקהילה המדעית.

זדורנוב חבר באיגוד הסופרים ברוסיה. מחברם של למעלה מעשרה ספרים; בין עבודותיו של זדורנוב - סיפורים ליריים וסאטיריים, הומורסקות, מאמרים, תווי מסע והצגות. הוא בנו של הסופר ניקולאי זדורנוב .

על פי סקר המרכז הרוסי לחקר דעת הקהל שפורסם ב-1 באפריל 2019, מיכאיל זדורנוב דורג במקום הראשון בקרב הקומיקאים הרוסים האהובים<ref>https://wciom.ru/analytical-reviews/analiticheskii-obzor/kto-smeshnee-shutit-</ref>.

==קישורים חיצוניים==

* 

==הערות שוליים==

קטגוריה:שחקני קולנוע וטלוויזיה סובייטים
קטגוריה:סאטיריקנים רוסים
קטגוריה:מחזאים סובייטים
קטגוריה:קומיקאים רוסים
קטגוריה:שחקני קולנוע וטלוויזיה רוסים
קטגוריה:מחזאים רוסים
קטגוריה:חקיינים
קטגוריה:הומוריסטנים
קטגוריה:תסריטאים רוסים
קטגוריה:במאים רוסים
קטגוריה:סטנדאפיסטים
קטגוריה:במאים סובייטים
קטגוריה:בלוגרים רוסים
קטגוריה:מהנדסים רוסים
קטגוריה:מהנדסים סובייטים
קטגוריה:סופרים רוסים
קטגוריה:סופרים סובייטים
קטגוריה:רוסים שנולדו ב-1948
קטגוריה:סובייטים שנולדו ב-1948
קטגוריה:רוסים שנפטרו ב-2017
צ'נגרשימה

צ'נגרשימה (בהונגרית: Csengersima) הוא כפר במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין מאז המאה ה-13. ובשנת 1981 התאחד הכפר עם נגיגץ (Nagygéc) שנהרס בשיטפון שהיה בשנת 1970, הכפרים התאחדו תחת השם צ'נגרשימה.

==יהודי צ'נגרשימה ונגיגץ==
יהודים חיו בצ'נגרשימה ובנגיגץ במאה ה-19 ובמאה ה-20, בשנת 1885 נעשו הקהילות היהודיות בשני הכפרים כפופות לקהילת צ'נגר. במקום קיים בית קברות יהודי. הקהילות הושמדו ורוב יהודי הכפרים נרצחו בשואת יהודי הונגריה.

יהודי צ'נגרשימה
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|3
|
|-
|1880
|20
|386
|-
|1910
|17
|
|-
|1920
|19
|
|-
|1930
|22
|
|-
|1941
|27
|604
|-
|}

יהודי נגיגץ
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|16
|
|-
|1880
|27
|412
|-
|1910
|57
|
|-
|1920
|41
|
|-
|1930
|45
|
|-
|1941
|34
|666
|-
|}

==קישורים חיצוניים==

* 

==הערות שוליים==

קטגוריה:קהילות יהודיות שהושמדו בשואה
קטגוריה:הונגריה: כפרים
צ'נגראויפלו

צ'נגראויפלו (בהונגרית: Csengerújfalu) הוא כפר במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין מאז המאה ה-16.

==יהודי צ'נגראויפלו==
יהודים חיו בצ'נגראויפלו במאה ה-18 ובמאה ה-19. בשנת 1944 הושמדה הקהילה ונרצחו רוב תושביה בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|8
|
|-
|1880
|46
|616
|-
|1910
|38
|
|-
|1920
|43
|
|-
|1930
|34
|
|-
|1941
|13
|1,353
|-
|}

==קישורים חיצוניים==

* 

==הערות שוליים==

קטגוריה:קהילות יהודיות שהושמדו בשואה
קטגוריה:הונגריה: כפרים
דיפלומה אולימפית

דיפלומה אולימפית או תעודה אולימפית היא תעודת נייר, המוענקת לשמונת המסיימים והמסיימות הראשונים בתחרויות במשחקים האולימפיים.<ref></ref> בעוד שלושת המסיימים הראשונים במשחקים האולימפיים, קיבלו מדליות מאז אולימפיאדת 1896, בשנת 1949 הוחלט להעניק תעודות לספורטאים בששת המקומות הראשונים, ובשנת 1981 נוספו תעודות גם למסיימים במקומות השביעי והשמיני.<ref></ref>

התעודה נרשמת ונחתמת על ידי נשיא הוועד האולימפי הבינלאומי וראש הוועדה המארגנת לכל אולימפיאדה.

ספורטאי שמקבל את התעודה, ולאחר מכן מתגלה שלקח סמים או עבר על הנחיות האולימפיאדה, צריך להחזיר את התעודה לוועד האולימפי הבינלאומי.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אולימפיאדה
קטגוריה:תעודות
יחסי ברזיל–סורינאם

יחסי ברזיל–סורינאם הם היחסים הדו-צדדיים בין הרפובליקה הפדרלית של ברזיל לרפובליקת סורינאם.

בסורינאם חיים כמות משמעותית של ברזילאים. ההערכה בשנת 2000 הייתה 40,000 איש. <ref></ref>

== פרעות אלבינה ==
בשנת 2009 פרצו מהומות בעיירה אלבינה בסורינאם לאחר שעל פי החשד נדקר תושב מארון באזור על ידי מהגר מברזיל. בין 1 ל-7 אנשים נהרגו כתוצאה מכך, ובנוסף היו נעדרים רבים. המהגרים הברזילאים באזור שמסביב לאלבינה פונו במהירות לפרמריבו, בירת סורינאם. <ref></ref>

== נציגויות דיפלומטיות ==
* ברזיל מחזיקה בסורינאם שגרירות בפרמריבו.
* סורינאם מחזיקה בברזיל שגרירות בברזיליה.

== קישורים חיצוניים ==

== הערות שוליים ==
יונדאי i30 פאסטבק N

יונדאי i30 פאסטבק N (באנגלית: Hyundai i30 Fastback N) היא מכונית ספורט במרכב סדאן, בעלת חמישה מקומות ישיבה, שיוצרה על ידי יונדאי N בין השנים 2018 ל-2020. היא הוצגה בתערוכת הרכב של פריז בספטמבר 2018<ref></ref><ref></ref>.

היא מהווה כגרסת הספורט לגרסת הסדאן של יונדאי i30. בשנת 2020 עצרה יונדאי N את הייצור שלה עקב מכירות איטיות.

== מפרט טכני ==
היא כוללת מנוע בנזין בנפח 2.0 ליטר טורבו המספק כ-250 כ"ס ב-6,000 סל"ד או 275 כ"ס. תיבת הילוכים ידנית בעלת שישה הילוכים. התאוצה מ-0 ל-100 קמ"ש אורכת 6.4 או 6.1 שניות והמהירות המרבית עומדת על 250 קמ"ש. צריכת הדלק המשולבת עומדת על 14.2 ק"מ לליטר.

== גלריה ==
<gallery widths="220" heights="135">
קובץ:Hyundai I30 N Fastback in grey.jpg|מבט קדמי
קובץ:Hyundai, Paris Motor Show 2018, Paris (1Y7A1441).jpg|מבט אחורי-צדדי
קובץ:2020 Hyundai i30N (Fastback) in Brunei (Interior).jpg|פנים
</gallery>

== קישורים חיצוניים ==

* 
== הערות שוליים ==

i30 פאסטבק N
קטגוריה:מכוניות ספורט
קטגוריה:כלי רכב המיוצרים בצ'כיה
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2018
קטגוריה:מכוניות סדאן
אומה (צפון אירלנד)

אומה (באנגלית: Omagh) היא עיר במחוז טיירון בצפון אירלנד. שם המקום נובע מהמושג An Ómaigh, שפירושו "המישור הבתולי"<ref name=":0"></ref>.

העיר ממוקמת במפגש הנהרות דרומראג וקמוון, מערבית לבלפסט ודרומית לדרי<ref></ref>.

אומה היא העיר הגדולה והמאוכלסת ביותר במחוז טיירון, ומונה 19,659 תושבים<ref></ref>.

== היסטוריה ==
באזור הוקם מנזר בשנת 792, ובשנת 1464 הוקמה במקום כנסיית פרנציסקנית. בשנת 1610 הוקמה העיירה אומה, ושימשה מאוחר יותר מקלט לנמלטים במהלך המרד במחוז טיירון בשנת 1641. בשנת 1689 הגיע ג'יימס השני, מלך אנגליה, לאומה בדרכו לדרי. תומכיו של ויליאם השלישי, מלך אנגליה, שרפו מאוחר יותר את העיר.

בשנת 1768 החליפה אומה את דונגנון כעיר המחוז של המחוז<ref name=":0" />.

== הפיגוע באומה ==

אנדרטת הזיכרון באומה
בשנת 1998 התרחש בעיר פיגוע מכונית תופת. הפיגוע באומה הוצא לפועל על ידי אנשי "הצבא האירי הרפובליקני האמיתי" (RIRA) והוא נחשב לאחד הפיגועים החמורים ביותר בתולדות הסכסוך בצפון אירלנד<ref></ref><ref></ref>. סמוך למקום הפיגוע הוצבה אנדרטת זיכרון.

הסרט "אומה", שיצא בשנת 2004, מתאר את הפיגוע, התקופה שקדמה לו ואת השלכותיו. הסרט זכה בפרס באפט"א לטלוויזיה בשנת 2005, בפרס בפסטיבל הסרטים הבינלאומי בטורונטו בשנת 2004 ובשני פרסים של האקדמיה לטלוויזיה וקולנוע באירלנד לסרט האירי הטוב ביותר ולשחקן הטוב ביותר בסרט<ref></ref>.

== ערים תאומות ==
* 
* 

== קישורים חיצוניים ==

* 
* 

== הערות שוליים ==
מנוסת הבהלה בקרנבל האיטי (2015)

ב-17 בפברואר 2015, החל מסביבות השעה 02:48, אירעה מנוסת בהלה, במהלך קרנבל האיטי המסורתי, בבירת האיטי, פורט-או-פרנס.<ref name=":0"></ref><ref name=":1"></ref><ref name=":2"></ref>

בדיווחים הראשוניים נאמר כי לפחות 16 בני אדם מתו בתאונה, ולאחר כמה שעות המספר תוקן ל-18 הרוגים (15 גברים ושלוש נשים) על ידי שר התקשורת של האיטי, רוטשילד פרנסואה ג'וניור. משרד ההגנה האזרחי הצהיר כי 20 בני אדם נהרגו בתאונה. בנוסף, 78 בני אדם נפצעו.<ref name=":1" /><ref name=":2" /><ref name=":3"></ref>

המנוסה התרחשה לאחר שגבר ניתקע בחוטי חשמל והתחשמל. לאחר מכן, עמוד החשמל החל להישרף, ושאר האנשים שהיו באזור החלו להימלט, תוך דריסת ומחיצת אנשים אחרים. האיש שנתקע בחוטי החשמל פונה לבית החולים, ומצבו הוגדר יציב.<ref name=":0" /><ref name=":3" />

== עקב האירוע ==
ראש ממשלת האיטי, אוונס פול, הכריז על שלושה ימי אבל רשמיים בהאיטי בתגובה לתאונה, וגורמים ממשלתיים הודיעו על הלוויה ממלכתית של הקורבנות, שנערכה ב-21 בפברואר 2015.<ref></ref> בנוסף, מצעד נערך ברחוב בו נעשתה התאונה, לזכר הקרבנות. מישל מרטלי, נשיא האיטי, הביע את "אהדתו הכנה" לקורבנות.

לאחר מספר ימים, שר התקשורת הודיע כי יעשו מיזם יחד עם חברת החשמל למען בטיחות האנשים והתושבים.

== הערות שוליים ==

קטגוריה:אסונות מחיצה
קטגוריה:אסונות ב-2015
קטגוריה:אסונות בהאיטי
קומלודטוטפלו

קומלודטוטפלו (בהונגרית: Komlódtótfalu) הוא כפר קטן במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין מאז המאה ה-10.

==יהודי קומלודטוטפלו==
יהודים חיו בקומלודטוטפלו במאה ה-18 ובמאה ה-19. בשנת 1944 הושמדה הקהילה ונרצחו רוב תושביה בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|37
|512
|-
|1910
|25
|
|-
|1920
|36
|
|-
|1941
|48
|800
|-
|}

==קישורים חיצוניים==

* 

==הערות שוליים==

קטגוריה:קהילות יהודיות שהושמדו בשואה
קטגוריה:הונגריה: כפרים
יונדאי ולוסטר N

יונדאי ולוסטר N (באנגלית: Hyundai Veloster N) היא מכונית ספורט במרכב קופה, בעלת חמישה מקומות ישיבה, שיוצרה על ידי יונדאי N בין 2018 ל-יולי 2022. היא הוצגה בתערוכת הרכב של דטרויט בינואר 2018<ref></ref>.

היא מהווה כגרסת הספורט ליונדאי ולוסטר.

ייצור הולוסטר N הסתיים ביולי 2022<ref></ref>.

== מפרט טכני ==
היא כוללת מנוע בנזין בנפח 2.0 ליטר טורבו המספק כ-275 כ"ס. תיבת הילוכים כפולת מצמדים בעלת שמונה הילוכים<ref></ref> או תיבת הילוכים ידנית בעלת שישה הילוכים. התאוצה מ-0 ל-100 קמ"ש אורכת 5.6 שניות והמהירות המרבית עומדת על 250 קמ"ש.

== גלריה ==
<gallery widths="220" heights="135">
קובץ:Hyundai VELOSTER N Rear-side.jpg|מבט אחורי
קובץ:Hyundai Veloster N Black 1.jpg|מבט קדמי
</gallery>

== קישורים חיצוניים ==

* 
== הערות שוליים ==

ולוסטר N
קטגוריה:מכוניות ספורט
קטגוריה:מכוניות קופה
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2018
ברונו באואר

ברונו באואר (לעיתים: באוור; בגרמנית: Bruno Bauer; נהגה: ; 6 בספטמבר 1809 – 13 באפריל 1882) היה פילוסוף ותאולוג גרמני. מתלמידיו הבולטים של גאורג וילהלם פרידריך הגל וככזה נמנה עם "ההגליאנים הצעירים".

באואר היה רציונליסט רדיקלי בפילוסופיה, בפוליטיקה ובביקורת המקרא. בעקבות נטייתו ההלנופילית של הגל, הגיע באואר למסקנה כי הנצרות הקדומה מבוססת יותר על תפיסותיה של הפילוסופיה היוונית הקדומה (האסכולה הסטואית) ופחות על היהדות כפי שהיה מקובל לחשוב. הוא טען שדמות ישו לא נשענה על אישיות היסטורית בשם זה, ולו בדוחק, אלא הייתה בדיה גמורה מן המאה השנייה. בעקבות ביקורתו הקיצונית פוטר ממשרתו באוניברסיטת בון, ובשנים 1843–1845 הוציא את החשוב שבספריו "תולדות התרבות הפוליטית והנאורות של המאה ה-18" (Geschichte der Politik, Cultur und Aufklärung des achtzehnten Jahrhunderts) בארבעה כרכים, בספרו זה בולטת בין היתר גישתו האנטישמית והקיצונית ל"בעיית היהודים". הוא הגדיר את היהודים כ"כושים לבנים" וטען שבהגדרה אין ליהודים זכות לשוויון זכויות, מאחר שההתבדלות מהאומות היא חלק יסודי בהגדרת היהדות. ביקורתו של באואר השפיעה על הרב הרפורמי שמואל הולדהיים להסיר את ההרחקות מגויים במשנתו הדתית.

==קישורים חיצוניים==

* [https://www.marxists.org/deutsch/referenz/bauer-b/ כתביו של באואר] באתר "מרקסיסט"
* 

קטגוריה:ערכים שבהם תבנית בריטניקה אינה מתאימה
קטגוריה:פילוסופים גרמנים
קטגוריה:תאולוגים
קטגוריה:סגל אוניברסיטת בון
קטגוריה:בוגרי אוניברסיטת הומבולדט של ברלין
קטגוריה:אתאיסטים גרמנים
קטגוריה:גרמנים שנולדו ב-1809
קטגוריה:גרמנים שנפטרו ב-1882
בול M-5

בול M-5 הוא אקדח ישראלי מתוצרת בול ארמורי, המבוסס על אקדח הקולט M1911. ה-M5 מיוצרים בדגמי "נשיאה" להגנה עצמית ובדגמי "תחרות" לשימוש ספורטיבי.

בהתבסס על ה-M1911.45 ACP, גרסה זו תוכננה במיוחד כדי לפצות על ספיגת החום של ה-1911 בסביבות טמפרטורה גבוהה עם מסגרת פולימרית.

== קישורים חיצוניים ==
* http://www.bultransmark.com/ (ארכיון)
* http://world.guns.ru/handguns/hg205-e.htm

קטגוריה:נשק קל ישראלי
קטגוריה:בול ארמורי
אריק אדמס (פוליטיקאי)

אריק לירוי אדמס (באנגלית: Eric Leroy Adams; נולד ב-1 בספטמבר 1960) הוא פוליטיקאי אמריקאי ושוטר לשעבר המכהן כראש עיריית ניו יורק החל מינואר 2022.

==ביוגרפיה==
אדמס נולד בברוקלין, ילדם הרביעי מבין שישה של דורותי ולירוי. הוא גדל עם אמו ואחיו בשכונת סאות' ג'מייקה בקווינס. בגיל 15 הוא ואחיו נעצרו והוכו קשות בידי שוטרים, אירוע שהשפיע עליו להצטרף בעתיד למשטרה ולתקן את דרכיה.

הוא למד עיבוד מידע במכללה הטכנולוגית של ניו יורק, סיים תואר ראשון במשפט פלילי מקולג' ג'ון ג'יי ותואר שני במנהל ציבורי ממרסיט קולג'. ב-1984 השלים את הכשרתו באקדמיית המשטרה העירונית. הוא שירת במשטרת התחבורה ולאחר מכן במשטרת העיר ניו יורק עם איחוד כוחות המשטרה העירוניים. הוא פרש לאחר 22 שנות שירות בדרגת קפטן. לאחר פרישתו היה ממייסדי ארגון נגד אלימות משטרתית, אפיון גזעי ולמען גיוון בין-גזעי במקומות העבודה.

ב-2006 נבחר לכהן בסנאט של מדינת ניו יורק כנציג המחוז ה-20 (שכונות במרכז ברוקלין). הוא כיהן כיו"ר הוועדה לביטחון הפנים ולנושאים צבאיים (2009–2012), יו"ר הוועדה לענייני הימורים, מרוצים ומשחקים (2009–2010) ויו"ר הוועדה לענייני הזדקנות. ב-2013 נבחר לנשיא רובע ברוקלין, תפקיד בו החל לכהן בינואר 2014 ובסוף 2017 נבחר לתקופת כהונה נוספת.

ב-2021 ניצח בבחירות המקדימות של המפלגה הדמוקרטית לקראת הבחירות לראשות עיריית ניו יורק ובנובמבר אותה שנה ניצח בבחירות הכלליות. הוא נכנס לתפקיד ב-1 בינואר 2022.

אדמס אב לבן אחד. הוא מתגורר בשכונת בדפורד-סטייבסנט בברוקלין.

בפברואר 2022, נחשף סרטון מ-2019 בו אדמס התייחס לשוטרים לבנים שעבד לצידם כ"קראקרים", כינוי גנאי ללבנים ממעמד נמוך. 

במאי 2023 השתתף באירוע של איגוד החינוך האורתודוקסי 'TeachNYS', והצהיר על הצורך לשכפל את המרכיבים המיוחדים של החינוך בישיבות היהודיות ולהעתיק אותם אל מערכת החינוך הציבורית בארצות הברית.

באוקטובר 2023 עם פרוץ מלחמת חרבות ברזל בישראל, הכריז אדמס בנאום פומבי ואייקוני על תמיכתו בישראל. בין היתר קרא לפירוק חמאס, גינה את הזוועות וכינה את היהודים "אחים" שלו. בנוסף הכיר בזכות של ישראל להגן על עצמה והביע תמיכה חסרת תקדים בישראל. נאומו זכה להד תקשורתי גדול בישראל ובעולם.

==קישורים חיצוניים==

* 

* [https://www.brooklyn-usa.org/eric-adams-bio/ ביוגרפיה]

== הערות שוליים ==

קטגוריה:חברי המפלגה הדמוקרטית (ארצות הברית)
קטגוריה:שוטרים אמריקאים
קטגוריה:חברי בית המחוקקים המדינתי של ניו יורק
קטגוריה:בוגרי מכללת מריסט
קטגוריה:פוליטיקאים אפרו-אמריקאים
קטגוריה:ראשי עיריית ניו יורק
קטגוריה:טבעונים
קטגוריה:אמריקאים שנולדו ב-1960
תחנת הכוח גוודיין ביילון

תחנת הכוח גְווֹדְייֵן ביילון (בסינית: 国 电 北仑 发电厂; בפין-יין: Guódiàn Běilún Fādiànchǎng) היא תחנת כוח מבוססת דלק מאובנים, הממוקמת בביילון שבמחוז ג'ג'יאנג שבסין.<ref name=":0"></ref>

עם קיבולת של 5,000 מגוואט, זו תחנת הכוח השביעית בגודלה בעולם. התחנה מייצרת אנרגיה באמצעות חמש טורבינות, שכל אחת מהן מייצרת 600 מגוואט, בנוסף לשתי יחידות, שכל אחת מהן מייצרת 1,000 מגוואט.<ref name=":0" />

בניית תחנת הכוח החלה בינואר 1988, והסתיימה ביוני 2009.

תחנת הכוח פותחה ומופעלת על ידי תאגיד גוודיין הסיני.

תחנת הכוח גוודיין ביילון היא מפעל ייצור החשמל הראשון בסין שהשתמש בהלוואות של הבנק העולמי לבנייה.

== הערות שוליים ==

קטגוריה:ג'ג'יאנג
קטגוריה:הרפובליקה העממית של סין: תחנות כוח
קטגוריה:תחנות כוח פחמיות